OnePlus 13R er landet i Danmark – med en gratis gave

OnePlus har officielt lanceret deres nye smartphone, OnePlus 13R, på det danske marked. Fra i dag kan mobilen købes hos udvalgte forhandlere til en pris på 5.799 kroner – og som ekstra bonus får købere et OnePlus Watch 2R med i købet uden ekstra omkostninger.

OnePlus 13R og topmodellen OnePlus 13 deler mange ligheder, men der er nogle forskelle. OnePlus 13 har en keramisk bagside og ramme i rustfrit stål, mens 13R er lavet med en lettere aluminiumskonstruktion. Skærmen på OnePlus 13 har højere opløsning og lysstyrke, og kameraet er udstyret med en større sensor, der forbedrer billedkvaliteten yderligere. Begge modeller har et 6.000 mAh batteri, der giver lang brugstid.

OnePlus 13R er udstyret med Qualcomm Snapdragon 8 Gen 3-platformen, 12 GB RAM og UFS 4.0-lagring. Skærmen er en 6,78-tommer ProXDR-skærm, der understøtter opdateringshastigheder op til 120Hz. Skærmen er beskyttet af Gorilla Glass 7i og fungerer også med våde fingre eller handsker takket være Aqua Touch 2.0 og Glove Touch-teknologi.

OnePlus 13R fås i to farver.

Kamera og billedkvalitet

Telefonen har et triple-kamera-setup med Dual Exposure-teknologi, som skal hjælpe med at tage detaljerede billeder, selv under udfordrende lysforhold. In-sensor zoom gør det muligt at fange skarpe detaljer ved forstørrelser over 4x.

OnePlus 13R fås i Mercurial Silver og Nebula Noir hos forhandlere som Proshop, Elgiganten, Telia, Call me, Telenor, CBB, samt i Nebula Noir hos Teleselskabet 3 og Oister. Prisen er 5.799 kr. for modellen med 16GB RAM og 256GB lagerplads. Det er 2.200 kroner mindre end storesøsteren OnePlus 13 i samme konfiguration.

Der kan altså være store penge at spare, hvis man kan leve uden de forbedringer, der er på topmodellen. Og, ja, som en del af lanceringstilbuddet følger et OnePlus Watch 2R med uden ekstra omkostninger.

OnePlus 13R er landet i Danmark – med en gratis gave